《张彦勋自建康来相见留三宿而去且言李先生新亡张友圣俞之亡久矣》
宋代·周孚

万事纷纷一梦中，虚堂相对且从容。蛰龙老鹤知何往，社燕秋鸿喜再逢。

陈迹只今空自记，莫年非子欲谁从。苍崖促辔还如许，孤负黄花酒一钟。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。